b'\n_START_ARTICLE_\nKebab\n_START_SECTION_\nI Europa\n_START_PARAGRAPH_\nTyrkiske arbeidsinnvandrere tok med seg retten til Europa der den ble ganske fort en popul\xc3\xa6r matrett. Dette f\xc3\xb8rte til at mange \xc3\xa5pnet gatekj\xc3\xb8kken som i begynnelsen bare serverte kebab. I dag har disse stedene ofte utvidet menyen og serverer forskjellige andre retter i tillegg til kebab, som oftest pizza og hamburger. Mange selger kebab i gatekj\xc3\xb8kken i for eksempel Norge.\n_START_SECTION_\nInnhold\n_START_PARAGRAPH_\nKebab i Norge er vanligvis basert p\xc3\xa5 mekanisk utbenet kj\xc3\xb8tt, salat og dressing. Salaten best\xc3\xa5r vanligvis av kinak\xc3\xa5l, agurk, l\xc3\xb8k, tomat, mais og av og til r\xc3\xb8dl\xc3\xb8k. Det er vanligvis en r\xc3\xb8d, og en hvit dressing, tomat- og r\xc3\xb8mmedressing. Noen steder serveres kebab med tomat, chilli eller ost p\xc3\xa5 toppen. Man kan ogs\xc3\xa5 vanligvis bestemme hvor sterk man vil at kebaben skal v\xc3\xa6re._NEWLINE_En medium kebab i pitabr\xc3\xb8d med dressing inneholder fra 650 til 1200 kilokalorier, litt avhengig av type og mengde kj\xc3\xb8tt og dressing. Et pitabr\xc3\xb8d i seg selv inneholder ca. 200 kilokalorier.\n_START_SECTION_\nHistorie\n_START_PARAGRAPH_\nKebab er kjent fra Oslo i alle fall siden 1950-tallet. I 1957 ble det servert s\xc3\xa5kalt \xc2\xabShish Kebab\xc2\xbb p\xc3\xa5 Karl Johan, denne bestod av oksefilet, bacon og tomater stekt p\xc3\xa5 spidd. P\xc3\xa5 f\xc3\xb8rste halvdel av 1980-tallet ble kebab i form av grillspydet \xc2\xabD\xc3\xb6ner Kebab\xc2\xbb f\xc3\xb8rste gang servert ved gatekj\xc3\xb8kkenet Aramso Kebab i R\xc3\xa5dhusgaten. Innehaver Faraj Asmaro hadde tatt med seg den originale og unike oppskriften p\xc3\xa5 kebab til Norge. Han var den f\xc3\xb8rste p\xc3\xa5 hele \xc3\x98stlandet med kebab p\xc3\xa5 menyen. Dette ble en umiddelbar suksess som igjen f\xc3\xb8rte til at Aramso Kebab fikk ettersp\xc3\xb8rsel om \xc3\xa5 f\xc3\xa5 kj\xc3\xb8pe den unike kebaben fra andre gatekj\xc3\xb8kken rundt omkring i Oslo. Dermed utvidet han sin forretningside til \xc3\xa5 v\xc3\xa6re leverand\xc3\xb8r av Dunar Kebab p\xc3\xa5 spyd til de andre gatekj\xc3\xb8kkene. Dette ryktet seg raskt og p\xc3\xa5 av slutten av 80-tallet la Aramso ned gatekj\xc3\xb8kkenet for fullt ut konsentrere seg \xc3\xa5 v\xc3\xa6re kebabgrossist. I dag er Aramso Kebab Norges st\xc3\xb8rste kebabgrossist og har flyttet produksjon av Kebab The Original til den Narvikbaserte kj\xc3\xb8ttprodusenten Kuraas AS. Restauranten Papa Sigolo, som p\xc3\xa5stod \xc3\xa5 v\xc3\xa6re \xc2\xabbyens eneste sted som serverer den originale kebab\xc2\xbb. I 1985 ble ogs\xc3\xa5 kebab i en slags schwarma-form basert p\xc3\xa5 en blanding av lam og okse servert i pita med salat servert hos Caf\xc3\xa9 L\xc3\xa9onel._NEWLINE_Tidlig p\xc3\xa5 1990-tallet var kebaben spredd til gatekj\xc3\xb8kkener i hele landet, og h\xc3\xb8sten 1993 meldte Bergens Tidende at kebab-sjappene \xc2\xabdukker opp som paddehatter over hele byen\xc2\xbb.\n_START_SECTION_\nKebaben som ikon\n_START_PARAGRAPH_\nKebab er blitt et ikon og symbol for innvandrere og deres kultur. Herfra kommer begrepet \xc2\xabkebabnorsk\xc2\xbb. _NEWLINE_Kebaben nytes ofte som s\xc3\xa5kalt nattmat, gjerne p\xc3\xa5 vei hjem fra byen.\n_START_SECTION_\nKriminalitet\n_START_PARAGRAPH_\nI 1995 hadde likningsvesenet, kemneren, tolletaten og politiet i Bergen en samordnet aksjon der typiske problemer som ble avdekket var at gatekj\xc3\xb8kken som gav seg ut for \xc3\xa5 v\xc3\xa6re aksjeselskaper egentlig ikke var registrert, bruk av svart arbeidskraft, manglende regnskaper, folk som hevet trygd samtidig som de var i arbeid og manglende betaling av skatt, moms og arbeidsgiveravgift._NEWLINE_I 2007 kom det frem at det smugles ca. 20 tonn kebabkj\xc3\xb8tt til Oslo hver uke. Mattilsynet gikk samtidig ut og advarte folk mot \xc3\xa5 kj\xc3\xb8pe kebab til under 30 kroner, da denne kunne f\xc3\xb8re til sykdom og bidro til p\xc3\xa5 finansiere organisert kriminalitet._NEWLINE_H\xc3\xb8sten 2007 slo en rekke offentlige etater til mot en ulovlig kebabfabrikk i Brugata i Oslo. Her var det blitt produsert og distribuert ulovlig kebab i stor skala, og denne hadde g\xc3\xa5tt til utsalgssteder i Oslo-omr\xc3\xa5det. \xc2\xabHygienen var helt forferdelig \xe2\x80\x93 dette er noe av det verste jeg har sett. \xc3\x85 spise dette kj\xc3\xb8ttet er sv\xc3\xa6rt helseskadelig\xc2\xbb, uttalte f\xc3\xb8rstebetjent Alf Fredriksen i Oslo-politiet.'